Lyosha Svik. Lyosha Svik (haqiqiy ismi: Aleksey Igorevich Norkitovich, 1990-yil 21-noyabr; Sverdlovsk, RSFSR, SSSR) – rus musiqa ijrochisi. U 2017-yilda „Ya xochu tansevat“ qoʻshigʻi bilan mashhur boʻlgan. 2018-yil oxirida bitmeyker Nikolay Dubrovin (WZ Beats) tomonidan aranjirovka qilingan Lyosha Svikning ikkita qoʻshigʻi „Dim“ va „Malinoviy svet“ „VKontakte“ ijtimoiy tarmogʻida yilning eng mashhur 30 ta trekidan joy oldi (mos ravishda 16 va 17-oʻrinlarni egalladi). Hayoti. 1990-yil 21-noyabrda Sverdlovskda (hozirgi Yekaterinburg) tugʻilgan. Alekseyning oilasida hech kim musiqa maʼlumotiga ega emas. Uning oʻzi ham musiqa maktabida oʻqimagan. 9-sinfdan keyin kollejga oʻqishga kirdi, ammo u yerda atigi bir semestr oʻqidi („hujjatlarni olib, ketdi“). 19 yoshidan boshlab toʻrt yil davomida, asosan yapon oshxonasida oshpaz boʻlib ishlagan. Soʻngra Aleksey mahalliy restoranda ofitsiant boʻlib ishladi, lekin kam maosh olgani uchun u yerda koʻp vaqt ishlay olmadi. Aleksey Puzzle guruhining aʼzosi boʻlgan. Soʻng Aleksey yakkaxon karyerasini boshladi, shu bilan birga musiqa yoʻnalishini tubdan oʻzgartirdi. Qoʻshiqchi 4atty aka Till („Gribi“ guruhidan) va rus hip-hop qoʻshiqchilari Dramma va HOMIE bilan ishlagan. Reper 2017-yilda Timati va Mot kabi sanʼatkorlar bilan ishlash bilan mashhur boʻlgan prodyuser va bitmeyker Roma CVPELLV tomonidan aranjirovka qilingan „Ya xochu tansevat“ qoʻshigʻi bilan mashhur boʻldi. 2018-yil oxirida bir vaqtning oʻzida Lyosha Svikning ikkita qoʻshigʻi „Dim“ va „Malinoviy svet“ „VKontakte“ ijtimoiy tarmogʻida yilning eng mashhur 30 ta trekidan joy oldi. Shaxsiy hayoti. Sobiq xotini (2022-2023) – Kseniya Tkachyova boʻlib, u bilan nikohdan Emiliya ismli qizi tugʻilgan (2022-yil 1-dekabr).